
DR 30.6.2011  

 

15 

Contoh seperti mana yang disebutkan oleh Yang Berhormat Kepong semalam, 
umpamanya MRR2, sehingga sekarang kita tidak dapat kembali duit RM67 juta iaitu kos 
pembaikan ke atas 27 daripada 33 tiang yang mengalami kerosakan. Saya pun tidak tahu 
apakah kita akan berupaya untuk mendapat kembali bayaran ganti rugi ini, pampasan ganti 
rugi atas kelemahan dan kelalaian kontraktor sendiri. Jadi saya tidak tahu apakah bentuk 
perjanjian, syarat-syarat perjanjian, syarat-syarat kontrak yang terkandung dalam perjanjian 
kontrak antara kerajaan dengan pihak kontraktor itu dalam melaksanakan projek MRR2 
sehingga menyebabkan kontraktor utama itu boleh berlepas tangan sehingga kita terpaksa 
memohon kepada mahkamah, saya difahamkan kalau ikut apa yang disebutkan oleh Yang 
Berhormat Kepong semalam.   

Kerajaan terpaksa memohon kepada mahkamah untuk menuntut supaya pihak 
kontraktor membayar kepada kerajaan. Jadi bagi saya bahawa ini menunjukkan bahawa 
satu kelemahan, kegagalan kita dalam hendak membantu pembangunan industri 
pembinaan dalam negara kita ini. Jadi sebab itu bagi saya bahawa isu soal pengurusan 
projek ini merupakan perkara yang sangat penting kerana dia ada kaitan dengan institusi 
yang kita duduk sekarang ini iaitu Parlimen apabila pemberian projek di belakang sana itu 
tidak dibuat secara yang terbaik, hanya dibuat berasaskan kepada AP55, kita berhujah 
mengatakan bahawa keadaan AP55 itu keadaan darurat. Sedangkan kita tidak dapat 
melihat di mana daruratnya, di mana keadaan darurat yang menyebabkan kita boleh 
menggunakan AP55 hanya semata-mata bagi saya sebagai alasan untuk menghalalkan 
kita memberi projek kepada syarikat-syarikat yang kita tentukan.   

Tuan Azan Ismail [Indera Mahkota]: Yang Berhormat, terima kasih.   

Tuan Yang di-Pertua: Terima kasih Yang Berhormat Indera Mahkota, kalau tidak 
dia tidak berhenti mengulang-ulang balik yang 55 itu.   

Tuan Azan Ismail [Indera Mahkota]: Terima kasih. Saya hendak tanya 
pandangan Yang Berhormat Pokok Sena, ada sedikit lari daripada yang disebutkan tadi. 
Saya terpandang kata antara pindaan yang hendak dibawa itu dikatakan semua kontraktor 
tertakluk kepada akta itu, walaupun berdaftar atau tidak, keseluruhan kontraktor, namanya 
kontraktor maknanya tertakluk kepada pindaan ini.   

Saya hendak tanya, barangkali Yang Berhormat Pokok Sena juga ada terlihat 
dalam ini mengatakan bahawa lembaga ini bertanggungjawab untuk memberi perakuan 
kepada bahan binaan. Menyebut tentang perakuan, seperti Yang Berhormat Pokok Sena 
sebut tentang pembinaan institusi ataupun projek-projek yang besar seperti Istana Negara 
dan sebagainya, saya hendak tanya apakah pandangan Yang Berhormat Pokok Sena.   

Apakah sebenarnya sebelum daripada pindaan ini, nampak gaya perakuan ini 
menjadi satu elemen yang longgar, sebab itu berlakunya bahan binaan yang dikatakan di 
bawah standard. Kalau tidak, tidak mungkin berlaku peristiwa seperti stadium runtuh dan 
sebagainya yang mana bahan binaan itu dipertikaikan. Barangkali itulah maksud pindaan 
ini. Kalau begitu maksudnya, kalau atas kefahaman saya Yang Berhormat Pokok Sena, 
bermakna sebelum daripada tarikh ini banyak berlaku kepincangan dari segi 
memperakukan bahan binaan, sebab itu kontraktor itu terlepas seperti juga MRR2 Yang 
Berhormat Pokok Sena sebutkan tadi. Saya mohon pandangan Yang Berhormat Pokok 
Sena, terima kasih.   

Dr. Mohd. Hayati bin Othman [Pendang]:  Yang Berhormat Pokok Sena, terima 
kasih Tuan Yang di-Pertua. Apabila Yang Berhormat Pokok Sena menyebut tentang 
pengurusan projek dan disambung oleh Yang Berhormat Indera Mahkota tentang perakuan 
bahan binaan. Saya teringat apa yang saya celah kepada Yang Berhormat Kepong 
semalam iaitu berhubung dengan bahan binaan yang digunakan untuk membina Hospital 
Queen Elizabeth. Saya difahamkan bahawasanya pasir yang digunakan adalah daripada 
pasir laut, bukannya pasir sungai. 

Jadi dengan adanya pindaan rang undang-undang ini, kita harap selepas ini tidak 
lagi berlaku perkara-perkara yang sebegini walaupun kita sedang menghadapi misal 
katanya bom dalam ekonomi. Yakni projek yang dijalankan begitu banyak sekali. Ini kerana 
kita takut dan bimbang mungkin kerajaan ataupun kementerian terpaksa pula masuk ke 
mahkamah untuk menuntut balik.   



15. Contoh seperti mana yang disebutkan oleh Yang Berhormat Kepong semalam, umpamanya MRR2, sehingga sekarang kita tidak dapat kembali duit RM67 juta iaitu kos pembaikan ke atas 27 daripada 33 tiang yang mengalami kerosakan. Saya pun tidak tahu apakah kita akan berupaya untuk mendapat kembali bayaran ganti rugi ini, pampasan ganti rugi atas kelemahan dan kelalaian kontraktor sendiri. Jadi saya tidak tahu apakah bentuk perjanjian, syarat-syarat perjanjian, syarat-syarat kontrak yang terkandung dalam perjanjian kontrak antara kerajaan dengan pihak kontraktor itu dalam melaksanakan projek MRR2 sehingga menyebabkan kontraktor utama itu boleh berlepas tangan sehingga kita terpaksa memohon kepada mahkamah, saya difahamkan kalau ikut apa yang disebutkan oleh Yang Berhormat Kepong semalam. Kerajaan terpaksa memohon kepada mahkamah untuk menuntut supaya pihak kontraktor membayar kepada kerajaan. Jadi bagi saya bahawa ini menunjukkan bahawa satu kelemahan, kegagalan kita dalam hendak membantu pembangunan industri pembinaan dalam negara kita ini. Jadi sebab itu bagi saya bahawa isu soal pengurusan projek ini merupakan perkara yang sangat penting kerana dia ada kaitan dengan institusi yang kita duduk sekarang ini iaitu Parlimen apabila pemberian projek di belakang sana itu tidak dibuat secara yang terbaik, hanya dibuat berasaskan kepada AP55, kita berhujah mengatakan bahawa keadaan AP55 itu keadaan darurat. Sedangkan kita tidak dapat melihat di mana daruratnya, di mana keadaan darurat yang menyebabkan kita boleh menggunakan AP55 hanya semata-mata bagi saya sebagai alasan untuk menghalalkan kita memberi projek kepada syarikat-syarikat yang kita tentukan. Tuan Azan Ismail [Indera Mahkota]: Yang Berhormat, terima kasih. Tuan Yang di-Pertua: Terima kasih Yang Berhormat Indera Mahkota, kalau tidak dia tidak berhenti mengulang-ulang balik yang 55 itu. Tuan Azan Ismail [Indera Mahkota]: Terima kasih. Saya hendak tanya pandangan Yang Berhormat Pokok Sena, ada sedikit lari daripada yang disebutkan tadi. Saya terpandang kata antara pindaan yang hendak dibawa itu dikatakan semua kontraktor tertakluk kepada akta itu, walaupun berdaftar atau tidak, keseluruhan kontraktor, namanya kontraktor maknanya tertakluk kepada pindaan ini. Saya hendak tanya, barangkali Yang Berhormat Pokok Sena juga ada terlihat dalam ini mengatakan bahawa lembaga ini bertanggungjawab untuk memberi perakuan kepada bahan binaan. Menyebut tentang perakuan, seperti Yang Berhormat Pokok Sena sebut tentang pembinaan institusi ataupun projek-projek yang besar seperti Istana Negara dan sebagainya, saya hendak tanya apakah pandangan Yang Berhormat Pokok Sena. Apakah sebenarnya sebelum daripada pindaan ini, nampak gaya perakuan ini menjadi satu elemen yang longgar, sebab itu berlakunya bahan binaan yang dikatakan di bawah standard. Kalau tidak, tidak mungkin berlaku peristiwa seperti stadium runtuh dan sebagainya yang mana bahan binaan itu dipertikaikan. Barangkali itulah maksud pindaan ini. Kalau begitu maksudnya, kalau atas kefahaman saya Yang Berhormat Pokok Sena, bermakna sebelum daripada tarikh ini banyak berlaku kepincangan dari segi memperakukan bahan binaan, sebab itu kontraktor itu terlepas seperti juga MRR2 Yang Berhormat Pokok Sena sebutkan tadi. Saya mohon pandangan Yang Berhormat Pokok Sena, terima kasih. Dr. Mohd. Hayati bin Othman [Pendang]: Yang Berhormat Pokok Sena, terima kasih Tuan Yang di-Pertua. Apabila Yang Berhormat Pokok Sena menyebut tentang pengurusan projek dan disambung oleh Yang Berhormat Indera Mahkota tentang perakuan bahan binaan. Saya teringat apa yang saya celah kepada Yang Berhormat Kepong semalam iaitu berhubung dengan bahan binaan yang digunakan untuk membina Hospital Queen Elizabeth. Saya difahamkan bahawasanya pasir yang digunakan adalah daripada pasir laut, bukannya pasir sungai. Jadi dengan adanya pindaan rang undang-undang ini, kita harap selepas ini tidak lagi berlaku perkara-perkara yang sebegini walaupun kita sedang menghadapi misal katanya bom dalam ekonomi. Yakni projek yang dijalankan begitu banyak sekali. Ini kerana kita takut dan bimbang mungkin kerajaan ataupun kementerian terpaksa pula masuk ke mahkamah untuk menuntut balik.